EkBass/fiwiki-20250220-pages-articles huggingface dataset:
Luettelo Leninin patsaista

Luettelo Leninin patsaista on täydentyvä luettelo eri puolilla maailmaa olevista Vladimir Leninin muistoksi pystytetyistä patsaista. == Etelämanner == * Lenin-patsas etelämantereella on maailman eteläisin Lenin patsas. Patsas pystytettiin vuonna 1958. == Ruotsi == Ruotsin ainoa julkinen Lenin patsas sijaitsee Hässleholmin kunnan Vittsjön kylässä. == Suomi == * Leninin patsas (Kotka), kyseinen patsas siirettiin pois julkiselta paikasta varastoon vastatoimina Venäjän aloittaman sodan vuoksi. * Leninin patsas (Turku) * Leninin patsas (Tampere) kyseinen patsas sijaitsee Suomen ainoassa Lenin- museossa. == Ukraina == Ukrainassa oli 1990-luvulla noin 5500 Lenin patsasta. Tänä päivänä Ukrainassa ei ole yhtään julkista Lenin patsasta. Lenin patsaiden poistaminen julkisista paikoista Ukrainassa alkoi Krimin miehityksen jälkeen ja viimeiset Lenin patsaat poistettiin Venäjän hyökättyä Ukrainaan vuonna 2022. == Venäjä == * Leninin patsas (Suomen asema) * Lenin-patsas Norilskissä Krasnojarskin aluepiirissä. Patsaan virallinen nimi on Norilskin Lenin- monumentti (). Sosialistista realismia tai virallista propagandaa edustava betoninen patsas sijaitsee keskeisellä paikalla Lokakuun aukiolla. Monumentti on kopio Sergei Merkurovin alkuperäisestä patsaasta ja se paljastettiin tammikuussa 1954 kovassa pakkasessa ja torvisoittokunnan musiikin säestyksellä. Vuonna 1976 patsasta päätettiin uudistaa, ja se sai valkoisen ja harmaan maalin. Vuonna 2008 patsasta myös kunnostettiin. * Lenin-patsas (Ulan- Ude) Ulan-Udenin Lenin-patsas on maailman suurin Leninin päätä esittävä patsas. == Yhdysvallat == * Lenin-patsas (Seattle) == Katso myös == * V. I. Leninin patsaat ja muistomerkit Suomessa == Lähteet == == Aiheesta muualla == Lenin, Vladimir patsaat, luettelo
Gustaf Stenman

Gustaf (Kustaa) Stenman (1754 Kangasala – 1809) oli suomalainen mylläri, kirkonrakentaja ja virsirunoilija. Stenman työskenteli aluksi muurarina, puuseppänä ja rakennusmestarina. Vuodesta 1795 alkaen hän toimi myllärinä Siuron kosken varrella sijainneella myllyllä. Stenman johti 1803 valmistuneen Suoniemen kirkon rakennustöitä. Pietisteihin kuulunut Stenman on kirjoittanut sanat virsiin Ah mi autuus ompi siellä valituilla taivaassa (vuoden 1886 virsikirjan virsi 528) ja Voi katumatoin maailma, arkkivirtenä 1801, Hengellisiä Wirsiä, Oulussa, Joh. Bergdahl’in kirjapainossa 1875. == Lähteet == * Suomen historiallisia urkuja : Suoniemen kirkko * Vuoden 1886 virsikirjan virret Luokka:Suomalaiset kirkonrakentajat Luokka:Suomalaiset virsirunoilijat Luokka:Pietismi Luokka:Vuonna 1754 syntyneet Luokka:Vuonna 1809 kuolleet
Fernando Bascopé Müller

Fernando Bascopé Müller (s. 4. huhtikuuta 1962 Santa Cruz) on bolivialainen roomalaiskatolinen piispa. Hän liittyi salesiaaneihin 22. elokuuta 1987 ja sai pappisvihkimyksensä 23. syyskuuta 1991. Hänet nimitettiin El Alton hiippakunnan vihkipiispaksi sekä Naratcatan titulaaripiispaksi 15. heinäkuuta 2010. Piispaksi vihkiminen seurasi 9. syyskuuta. Pääkonsekraattorina toimi Jesús Juárez Párraga, jota avustivat Edmundo Luis Flavio Abastoflor Montero ja Francesco Beschi.Catholic-Hierarchy.org: Bishop Fernando Bascopé Müller, S.D.B. == Lähteet == Luokka:Bolivialaiset papit Luokka:Katoliset piispat Luokka:Vuonna 1962 syntyneet Luokka:Elävät henkilöt
Tuomo Jormakka (jääkiekkopuolustaja)

Tuomo Jormakka (25. huhtikuuta 1953 Pieksämäki – 13. huhtikuuta 2021) oli suomalainen jääkiekkopuolustaja. Pääsarjatasolla hän edusti SM-liigassa pelanneita Sportia, Jokereita, Lukkoa, SaiPaa, KalPaa sekä KooKoota. == Tilastot SM-liigassa == 1975–1976 Sport SM-liiga 30 6 7 13 40 – – – – – 1976–1977 Jokerit SM-liiga 36 5 7 12 28 – – – – – 1977–1978 Jokerit SM-liiga 35 3 7 10 30 – – – – – 1978–1979 Lukko SM-liiga 36 8 11 19 12 – – – – – 1979–1980 Lukko SM-liiga 36 4 8 12 38 – – – – – 1980–1981 SaiPa SM-liiga 35 7 11 18 19 – – – – – 1981–1982 SaiPa SM-liiga 36 1 14 15 14 – – – – – 1982–1983 SaiPa SM-liiga 30 6 10 16 19 2 0 0 0 2 1983–1984 SaiPa SM-liiga 37 6 23 29 12 – – – – – 1986–1987 KalPa SM-liiga 44 8 18 26 47 – – – – – 1987–1988 KooKoo SM-liiga 37 3 4 7 26 – – – – – 11 kautta yhteensä SM-liiga 394 57 120 177 310 2 0 0 0 2 == Lähteet == * ===Viitteet=== == Aiheesta muualla == * Tuomo Jormakka quanthockey.com:ssa * Luokka:Suomalaiset jääkiekkoilijat Luokka:Vuonna 1953 syntyneet Luokka:Vuonna 2021 kuolleet
Progressiivinen shakki

Progressiivinen shakki on shakkipelin muunnelma. Valkea aloittaa pelaamalla yhden siirron, sen jälkeen musta pelaa kaksi siirtoa peräkkäin, sitten valkea kolme ja niin edelleen.Shakki.net Valkea tekee aina parittoman määrän siirtoja ja musta aina parillisen määrän siirtoja. Pelaajien siirtäessä nappuloitaan vain siirtosarjan viimeinen siirto voi olla shakki. Pelaajan kuninkaan ollessa shakissa hänen on torjuttava shakki ensimmäisellä siirrollaan; jos kuninkaaseen kohdistuvaa uhkaa ei voi torjua ensimmäisellä siirrolla, pelaaja on matissa ja hävinnyt. Peli päättyy mattiin kuten tavallisessakin shakissa. Progressiivinen shakki on ollut Italiassa suosittu peli vuodesta 1973. Italialainen Eteroscacco-lehti esittelee eri shakkivariantteja, myös progressiivista shakkia ja sen turnauksia ja pelejä. Englannissa vuosina 1990–2010 ilmestynyt Variant Chess Magazine -lehti käsitteli myös progressiivista shakkia.Lehden ladattavat numerot == Lähteet == == Aiheesta muualla == *Timo's Progressive Chess Page, Timo Honkela, Ics.aalto.fi Luokka:Shakkivariantit
Krzysztof Białasik

Krzysztof Białasik Wawrowska (s. 7. heinäkuuta 1958 Zbąszynek) on Boliviassa toimiva puolalainen roomalaiskatolinen piispa. Hän liittyi Jumalan Sanan seuraan 8. syyskuuta 1980 ja sai pappisvihkimyksensä Henryk Roman Gulbinowiczilta 15. kesäkuuta 1985. Hänet nimitettiin 30. kesäkuuta 2005 Oruron hiippakunnan johtoon, ja piispaksi vihkiminen seurasi 17. syyskuuta. Pääkonsekraattorina toimi Ivo Scapolo, jota avustivat Edmundo Luis Flavio Abastoflor Montero ja Jesús Juárez Párraga.Catholic-Hierarchy.org: Bishop Krzysztof Białasik Wawrowska, S.V.D.GCatholic.org: Diocese of Oruro, Bolivia == Lähteet == Luokka:Puolalaiset papit Luokka:Katoliset piispat Luokka:Vuonna 1958 syntyneet Luokka:Elävät henkilöt
Jari Perkiömäki

Jari Juhani Perkiömäki (s. 13. huhtikuuta 1961 Pori) on suomalainen jazzmuusikko, säveltäjä ja musiikinopettaja, jonka instrumentti on saksofoni. Hän toimi Taideyliopiston rehtorina viisivuotiskauden 1.12.2015-30.11.2020. Perkiömäki valmistui Sibelius-akatemian jazz-osastolta vuonna 1989 ja väitteli tohtoriksi vuonna 2002 ensimmäisenä suomalaisena jazzmusiikin alalta. Hän on toiminut opettajana Sibelius-akatemiassa 1980-luvulta lähtien sekä myöhemmin jazzosaston johtajana ja Sibelius-Akatemian vararehtorina.Jazz Finland Viitattu 30.7.2013.http://suomijazz.com/uutiset/2009/04/perkiomaesta-sibelius- akatemian-vararehtori/ Muusikonuransa Perkiömäki aloitti Pori Big Bandissä 1970-luvun lopulla ja on myöhemmin soittanut muun muassa Espoo Big Bandissä sekä UMO Jazz Orchestrassa. Hänellä on myös oma yhtye Jari Perkiömäki Quartet, joka on julkaissut kaksi albumia vuosina 1985 ja 1997.Discogs Viitattu 30.7.2013.http://www.timrichards.ndo.co.uk/JariBiog.html Lisäksi Perkiömäki on toiminut teatterisäveltäjänä. Vuonna 2005 hän sai Suomen Jazzliiton Yrjö- palkinnon. ==Äänitteet== * Jari Perkiömäki Quartet, 1985 * Shades, 1985 * Organic Baritone Quartet, 2016 == Lähteet == == Aiheesta muualla == * Jari Perkiömäen kotisivut Luokka:Suomalaiset saksofonistit Luokka:Suomalaiset jazzmuusikot Luokka:Suomalaiset säveltäjät Luokka:Vuonna 1961 syntyneet Luokka:Elävät henkilöt
Englannin 1. divisioonan kausi 1891–1892

Englannin 1. divisioonan kausi 1891-1892 oli The Football Leaguen neljäs kausi. Mukana oli neljätoista joukkuetta aiemman kahdentoista joukkueen sijasta. Uusina joukkueina olivat mukana yhden vuoden tauon jälkeen Stoke, sekä ensimmäistä kertaa mukana oleva Darwen. Liigan mestaruuden voitti Sunderland. == Sarjataulukko == Neljä viimeistä joukkuetta joutuivat uudelleenvalintaan. == Ottelut == ==Valintaprosessi== Seuraavaksi kaudeksi perustettiin 1.divisioonan alle 2.divisioona, samalla lakkautettiin Football Alliance kun siinä pelanneet seurat liittivät The Football Leagueen ja ne muodostivat alemman sarjatason. Seuraavan kauden 1.divisioonassa pelasi 16 joukkuetta, johon valittiin mukaan Football Alliancessa pelanneet The Wednesday, Nottingham Forest ja Newton Heath. Sarjan viimeiseksi jäänyttä Darwenia ei valittu uudelleen ja se pelasi seuraavan kauden 2.divisioonassa. Joukkue Ääniä Tulos The Wednesday 10 Valittiin liigaan Nottingham Forest 9 Valittiin liigaan Accrington 7 Valittiin uudelleen liigaan Stoke 6 Valittiin uudelleen liigaan Newton Heath 6 Valittiin liigaan Sheffield United 5 Ei valittu liigaan Darwen 4 Ei valittu uudelleen liigaan Burton Swifts 1 Ei valittu liigaan Newcastle East End 1 Ei valittu liigaan Middlesbrough / Middlesbrough Ironopolis 1 Ei valittu liigaan Liverpool Caledonian 0 Ei valittu liigaan == Lähteet == Luokka:Jalkapallosarjojen kausi 1891–1892/1892 Luokka:Englannin 1. divisioonan kaudet
Reijo Porkka

Reijo Olavi Porkka (10. elokuuta 1947 Helsinki – 10. heinäkuuta 2023 HelsinkiKuolinilmoitus. Helsingin Sanomat 20.8.2023, s. B 28.) oli suomalainen valokuvaaja, joka tunnetaan 1970-luvun kuvistaan rock-konserttien ja -festivaalien sekä tanssilavojen esiintyjistä ja yleisöstä. Vuonna 1964 vasta 17-vuotias Porkka pääsi oppiin mainosvalokuvaamoon. Seuraavana vuonna hän aloitti kolmivuotiset valokuvausopinnot Ateneumin iltalinjalla. Varusmiespalvelunsa Porkka suoritti pääesikunnan kuvakeskuksessa. Musiikkiharrastuksensa myötä hän alkoi kuvata harrastuksenaan myös rockmuusikoita esiintymistilanteissa. Vähitellen Porkka solmi suhteita konserttien ja festivaalien järjestäjiin niin, että oli usein ainoa esitystilannetta tallentamaan päästetty valokuvaaja, jolla oli pääsy myös takahuoneisiin ja lehdistötilaisuuksiin. Monet Porkan rock-kuvista ovat julistemaisen graafisia hänen käyttämänsä jyrkkäkontrastisen sävypelkistystekniikan ansiosta. Rock-tilaisuuksien lisäksi Porkka kuvasi 1970-luvulla myös tanssilavakulttuuria eri puolilla Suomea. Kimmokkeen tähän Porkka sai perhetuttavaltaan Ilpo Hakasalolta. Kuvista syntyi tuoreeltaan maata kiertänyt valokuvanäyttely ja vuonna 1999 kuvateos Satumaa. Porkan rock- kuvista koottiin vuonna 2007 kuvateos Korkealta ja kovaa. Hänen kuviaan oli esillä samana vuonna Tennispalatsin näyttelyssä Oi maamme! – Valokuvia Suomesta. Porkka on haudattu Maunulan uurnalehtoon. ==Näyttelyjä== *Svengijengi, Suomen valokuvataiteen museo 1971. *Satumaa, Suomen valokuvataiteen museo 1977. *Oi maamme! Valokuvia Suomesta. Taidemuseo Tennispalatsi 2007. *Tangoa ja rockia. Killinkosken Kamerataivas, Virrat 2010. ==Teoksia== *Sodasta kuvin - TK-valokuvaus 1941–1944. Suomen valokuvataiteen museon säätiö 1983. *Satumaa. Valokuvia suomalaisilta tanssilavoilta (johdanto Ilpo Hakasalo). Tosikuva Oy 1999. *Korkealta ja kovaa: rokkikuvia 70-luvulta (teksti Tommi Liuhala). Tammi 2007. ==Palkintoja ja tunnustuksia== * Valokuvauksen valtionpalkinto 1974. * ARPS 1969, FRPS 1972, Royal Photographic Society. ==Lähteet== ==Aiheesta muualla== *Reijo Porkan muistokirjoitus Helsingin Sanomissa Luokka:Suomalaiset valokuvaajat Luokka:Vuonna 1947 syntyneet Luokka:Vuonna 2023 kuolleet
Jukkis Uotila

thumb|Uotila vuonna 2018. Jukkis Uotila (s. 23. elokuuta 1960 Helsinki) on suomalainen jazzmuusikko ja säveltäjä, jonka instrumentteja ovat rummut ja piano. Hän on toiminut Sibelius-Akatemian jazzosaston johtajana vuosina 1986-1993 sekä vuodesta 1994 lähtien professorina.Jazz Finland Viitattu 30.7.2013. Uotila on urallaan soittanut noin 130:llä albumilla ja tehnyt yhteistyötä useiden nimekkäiden jazzmuusikoiden, kuten Randy Breckerin, Joe Lovanon, Anders Jorminin, John Scofieldin, Bill Frisellin, Chet Bakerin, Billy Cobhamin ja Toots Thielemansin kanssa. 1980-luvun alussa hän asui neljä vuotta New Yorkissa toimien ammattimuusikkona. Suomen Jazzliiton Yrjö-palkinto Uotilalle myönnettiin 1991. Säveltaiteen valtionpalkinnon hän sai vuonna 2011. Uotila sai Suomen Jazzlegenda -palkinnon vuonna 2021. == Sooloalbumit == *Introspection (1984) *Avenida (1987) *Jukkis Uotila Band Live (1990) *Fast Company (1998) *Hunters & Gatherers (2000) *Meninas (2005) *The Music of Jukkis Uotila (2012) *The Herbie Hancock Legacy (2015) *TrioMusic (2020) == Lähteet == == Aiheesta muualla == *Jukkis Uotilan kotisivut Luokka:Suomalaiset jazzrumpalit Luokka:Suomalaiset jazzpianistit Luokka:Suomalaiset jazzmuusikot Luokka:Suomalaiset säveltäjät Luokka:Sibelius-Akatemian professorit Luokka:Vuonna 1960 syntyneet Luokka:Elävät henkilöt Luokka:Suomalaiset professorit
José Alves Correia da Silva

José Alves Correia da Silva (15. tammikuuta 1872 – 4. joulukuuta 1957) oli portugalilainen roomalaiskatolinen piispa. Hänet vihittiin papiksi Porton hiippakuntaan 5. elokuuta 1894 ja nimitettiin Leirian hiippakunnan johtoon 15. toukokuuta 1920. Piispaksi vihkiminen seurasi 25. heinäkuuta. Pääkonsekraattorina toimi António Barbosa Leão, jota avustivat Manuel Luís Coelho da Silva ja António Antunes. Alves Correia da Silva asetettiin virkaansa 5. elokuuta. Hän toimi Leirian piispana, kunnes kuoli 85 vuoden iässä.Catholic-Hierarchy.org: Bishop José Alves Correia da Silva == Lähteet == Luokka:Portugalilaiset papit Luokka:Katoliset piispat Luokka:Vuonna 1872 syntyneet Luokka:Vuonna 1957 kuolleet
Rafael Valdéz Torres

Rafael Valdéz Torres (s. 4. marraskuuta 1959 Santiago Tangamandapio) on meksikolainen roomalaiskatolinen piispa. Hänet vihittiin papiksi Zamoran hiippakuntaan 9. helmikuuta 1985 ja nimitettiin Ensenadan hiippakunnan johtoon 21. toukokuuta 2013. Piispaksi vihkiminen seurasi 31. heinäkuuta. Pääkonsekraattorina toimi Christophe Pierre, jota avustivat Rafael Romo Muñoz, José Isidro Guerrero Macías ja Javier Navarro Rodríguez.Catholic- Hierarchy.org: Bishop Rafael Valdéz Torres == Lähteet == Luokka:Meksikolaiset papit Luokka:Katoliset piispat Luokka:Vuonna 1959 syntyneet Luokka:Elävät henkilöt
Josué (jalkapalloilija, 1990)

Josué Filipe Soares Pesqueira, yleensä vain Josué, (s. 17. syyskuuta 1990 Ermesinde, Portugali) on portugalilainen jalkapalloilija. Hän edustaa turkkilaista Bursasporia ja on pelipaikaltaan keskikenttäpelaaja. == Seurajoukkueura == Josué liittyi yhdeksänvuotiaana Porton junioriakatemiaan. Hän pelasi ammattilaisuransa ensimmäiset kaksi vuotta lainasopimuksilla portugalilaisissa SC Covilhãssa ja FC Penafielissä sekä alankomaalaisessa VVV- Venlossa.VVV huurt spelers van FC Porto Fox Sports. Viitattu 27.8.2013. Kesällä 2011 Josué vapautettiin sopimuksestaan kasvattajaseuransa kanssa hänen pelattuaan ainoastaan kaksi virallista ottelua edustusjoukkueessa, joista molemmat Portugalin liigacupissa. Myöhemmin kesällä hän teki sopimuksen portugalilaisen Paços de Ferreiran kanssa. Hän pelasi ensimmäisen ottelunsa maan pääsarjassa 17. syyskuuta 2011 vieraskentällä CD Nacionalia vastaan. Josuélle kertyi tililleen toisella kaudellaan (2012–2013) yhteensä 23 sarjaottelua, joista 18 hän oli avauskokoonpanossa, kun joukkue sijoittui sensaatiomaisesti kolmannelle sijalle sarjakauden päätteeksi. Tämä tiesi joukkueelle myös paikkaa seuraavan kauden 2013–2014 Mestarien liigan play-off -kierrokselle. Josué palasi 29. toukokuuta 2013 kasvattajaseuraansa Portoon ja teki joukkueen kanssa nelivuotisen sopimuksen.Josué e Licá assinaram até 2017 FC Porto. Viitattu 27.8.2013 Porto move for Josué and Licá UEFA. Viitattu 27.8.2013. Hieman yli viikko myöhemmin Porton uudeksi päävalmentajaksi nimettiin Paços de Ferreirasta tullut Paulo Fonseca.Porto appoint Fonseca FIFA. Viitattu 27.8.2013. Hän teki ensimmäisen maalinsa uudessa joukkueessaan 19. elokuuta 2013 rangaistuspotkusta Vitória de Setúbalia vastaan. == Lähteet == == Aiheesta muualla == * Josuén esittely Footballzz-sivustolla Luokka:Portugalilaiset jalkapalloilijat Luokka:Vuonna 1990 syntyneet Luokka:Elävät henkilöt
Sonny Heinilä

Kari Juhani ”Sonny” Heinilä (s. 31. lokakuuta 1966 Kiukainen)Rauman kaupungin tiedotuslehti 1/2008 (s. 7) Viitattu 30.7.2013. on suomalainen saksofonisti ja huilisti. Hän aloitti musiikkiopintonsa Rauman musiikkiopistossa soittamalla pianoa ja jatkoi myöhemmin Porin Palmgren-konservatoriossa soittiminaan huilu ja saksofoni. Vuonna 1984 Heinilä aloitti opinnot Sibelius-Akatemian jazzosastolla ja opiskeli samaan aikaan säveltämistä yksityisesti Eero Hämeenniemen johdolla. Hänen ensimmäiset yhtyeensä olivat 1980-luvun puolivälissä Pori Big Band sekä myöhemmin Espoo Big Band ja UMO Jazz Orchestra. Lisäksi Heinilä on soittanut muun muassa Edward Vesalan Sound & Fury -yhtyeessä ja toiminut UMO:n kapellimestarina. 2000-luvulla hän on siirtynyt musiikissaan kohti jazzvaikutteista kansan- ja kamarimusiikkia. Suomen Jazzliiton Yrjö-palkinto Heinilälle myönnettiin vuonna 2001.Jazz Finland Viitattu 31.7.2013. == Sooloalbumit == *Tribus (2000) *Antiqua (2003) *Lill'Lisa (2004) *Mosaique (2007) *Stilleben (2010) == Lähteet == Luokka:Suomalaiset jazzsaksofonistit Luokka:Suomalaiset huilistit Luokka:Suomalaiset jazzmuusikot Luokka:Vuonna 1966 syntyneet Luokka:Elävät henkilöt
Joseph Suren Gomes

Joseph Suren Gomes (14. helmikuuta 1944 Itä-Bengali – 18. toukokuuta 2024 Ranaghat) oli intialainen roomalaiskatolinen piispa.UCAN India: Bishop Joseph Suren Gomes Hänet vihittiin salesiaanien papiksi 21. joulukuuta 1974 ja nimitettiin Krishnagarin hiippakunnan johtoon 17. huhtikuuta 2002. Piispaksi vihkiminen seurasi 31. toukokuuta. Pääkonsekraattorina toimi Lucas Sirkar, jota avustivat Dominic Jala ja Thomas Menamparampil. Gomes jäi eläkkeelle vuonna 2019.Catholic-Hierarchy.org: Bishop Joseph Suren Gomes, S.D.B. == Lähteet == Luokka:Intialaiset katoliset piispat Luokka:Vuonna 1944 syntyneet Luokka:Vuonna 2024 kuolleet
Joseph Cheng Tsai-fa

Joseph Cheng Tsai-fa (, Zhèng Zàifā; 4. heinäkuuta 1932 Xiamen – 2. syyskuuta 2022) oli taiwanilainen roomalaiskatolinen arkkipiispa. Hänet vihittiin papiksi 21. joulukuuta 1957 ja nimitettiin Tainanin hiippakunnan johtoon 3. joulukuuta 1990. Piispaksi vihkiminen seurasi 2. helmikuuta 1991. Pääkonsekraattorina toimi Paul Ch'eng Shih-kuang, jota avustivat Joseph Ti- kang ja Paul Shan Kuo-hsi.Catholic-Hierarchy.org: Archbishop Joseph Cheng Tsai-fa Cheng Tsai-fa sai 24. tammikuuta 2004 nimityksen Taipein arkkipiispaksi, jona hän toimi, kunnes jäi eläkkeelle 9. marraskuuta 2007. == Lähteet == Luokka:Taiwanilaiset papit Luokka:Katoliset arkkipiispat Luokka:Vuonna 1932 syntyneet Luokka:Vuonna 2022 kuolleet
Julian Wojtkowski

Julian Andrzej Wojtkowski (s. 31. tammikuuta 1927 Poznań) on puolalainen roomalaiskatolinen piispa. Hänet vihki papiksi Lublinin hiippakuntaan Piotr Kałwa 25. kesäkuuta 1950. Hänet nimitettiin Warmian hiippakunnan vihkipiispaksi sekä Murustagan titulaaripiispaksi 17. elokuuta 1969. Pääkonsekraattorina toimi Stefan Wyszyński, jota avustivat Józef Drzazga ja Jan Władysław Obłąk.Catholic-Hierarchy.org: Bishop Julian Andrzej Wojtkowski Wojtkowski jäi eläkkeelle vihkipiispan tehtävistä 24. helmikuuta 2004. == Lähteet == Luokka:Puolalaiset papit Luokka:Katoliset piispat Luokka:Vuonna 1927 syntyneet Luokka:Elävät henkilöt
Victor Manuel Maldonado Barreno

Victor Manuel Maldonado Barreno (s. 14. helmikuuta 1927 Alausí) on ecuadorilainen roomalaiskatolinen piispa. Hänet vihittiin fransiskaanien papiksi 29. kesäkuuta 1953 ja nimitettiin Guayaquilin arkkihiippakunnan vihkipiispaksi sekä Ceramussan titulaaripiispaksi 2. helmikuuta 1990. Piispaksi vihkiminen seurasi 3. maaliskuuta. Pääkonsekraattorina toimi Juan Ignacio Larrea Holguín, jota avustivat Bernardino Carlos Guillermo Honorato Echeverría Ruiz ja Luigi Conti.Catholic-Hierarchy.org: Bishop Victor Manuel Maldonado Barreno, O.F.M. Maldonado Barreno jäi eläkkeelle vihkipiispan tehtävistä 4. lokakuuta 2003. == Lähteet == Luokka:Ecuadorilaiset papit Luokka:Katoliset piispat Luokka:Fransiskaanit Luokka:Vuonna 1927 syntyneet Luokka:Elävät henkilöt
Senan Louis O’Donnell

Senan Louis O'Donnell (24. helmikuuta 1927 Inis Cathaigh – 12. huhtikuuta 2023 Dún Laoghaire) oli Nigeriassa toiminut irlantilainen roomalaiskatolinen piispa. Hän kuului augustinolaisiin. Hänet vihittiin papiksi 17. heinäkuuta 1955 ja nimitettiin Maidugurin hiippakunnan johtoon 18. syyskuuta 1993. Piispaksi vihkiminen seurasi 28. marraskuuta. Pääkonsekraattorina toimi Patrick Francis Sheehan, jota avustivat Ayo-Maria Atoyebi ja Joseph Sunday Ajomo.Catholic-Hierarchy.org: Bishop Senan Louis O’Donnell, O.S.A. O'Donnell jäi eläkkeelle 28. helmikuuta 2003. == Lähteet == Luokka:Irlantilaiset papit Luokka:Katoliset piispat Luokka:Vuonna 1927 syntyneet Luokka:Vuonna 2023 kuolleet
Paul Kim Tchang-ryeol

Paul Kim Tchang-ryeol (s. 25. tammikuuta 1927) on eteläkorealainen roomalaiskatolinen piispa. Hänet vihittiin papiksi 22. elokuuta 1953 ja nimitettiin Chejun hiippakunnan johtoon 11. marraskuuta 1983. Piispaksi vihkiminen seurasi 6. tammikuuta 1984. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Duraisamy Simon Lourdusamy.Catholic-Hierarchy.org: Bishop Paul Kim Tchang-ryeol Kim Tchang- ryeol jäi eläkkeelle 20. heinäkuuta 2002. == Lähteet == Luokka:Eteläkorealaiset papit Luokka:Katoliset piispat Luokka:Vuonna 1927 syntyneet Luokka:Elävät henkilöt
Megan Romano

Megan Romano (s. 2. helmikuuta 1991 St. Petersburg, Florida) on yhdysvaltalainen uimari, jonka päälajeja ovat selkäuinti ja vapaauinti. Hän pitää hallussaan 4 × 100 metrin vapaauinnin sekä lyhyellä radalla 200 metrin ja 4 × 200 metrin vapaauinnin Amerikan ennätyksiä. Romano edustaa yhdysvaltalaista North Baltimore Aquatic Clubia, joka tunnetaan parhaiten sen olympialaisiin saakka kehittäneistä urheilijoista, joista kautta aikain viisi on saavuttanut olympiakultaa. ==Ura== Romanon kansainvälisen ammattiuran voidaan katsoa alkaneen vuonna 2011, jolloin hän osallistui ensimmäisiin universiadeihin Shenzhenissä, Kiinassa. Siellä hän voitti neljä mitalia, joista tosin vain yksi oli henkilökohtainen. Yhdysvaltain olympiakarsinnoissa 2012 Romano jäi niukasti vaille olympiapaikkaa sijoittumalla 200 metrin vapaauintifinaalissa seitsemänneksi ja 100 metrin selkäuinnissa kahdeksanneksi, kun kunkin lajin kuusi parasta valittiin. Uinnin lyhyen radan MM-kilpailuissa 2012 Romano voitti jälleen neljä mitalia, samoilta matkoilta kuin vuotta aiemmin. Vuotta 2012 voidaankin pitää hänen parhaanaan, sillä hän oli vasta 21-vuotias, ja MM-mitalit olivat hänelle uran ensimmäiset. Barcelonan MM-kisoissa Romano jatkoi mitaliputkeaan ankkuroimalla Yhdysvaltain joukkueen mestariksi 4 × 100 metrin vapaauintiviestissä. Erityisen voitosta tekee se, että Australia johti viimeiseen vaihtoon tultaessa, mutta Romano löi heidän ankkurinsa lopulta reilulla kymmenyksellä. Lisäksi joukkueen aika 3.32,31 oli uusi Amerikan ennätys. Hän ui ankkuriosuuden Yhdysvaltain kultajoukkueessa myös 4 × 100 metrin sekauintiviestissä. ==Henkilökohtaiset ennätykset== Pitkä rata (50 metriä) Matka Aika Paikka Päiväys 50 m selkäuinti 28,56 Charlotte 10. toukokuuta 2013 100 m selkäuinti 59,85 Kazan 13. heinäkuuta 2013 200 m selkäuinti 2.11,37 Charlotte 12. toukokuuta 2013 50 m vapaauinti 24,98 Kazan 16. heinäkuuta 2013 100 m vapaauinti 53,90 Indianapolis 25. kesäkuuta 2013 200 m vapaauinti 1.57,54 Indianapolis 10. elokuuta 2012 ==Lähteet== ==Aiheesta muualla== *USA Swimming: Romanon profiili Luokka:Yhdysvaltalaiset uimarit Luokka:Vuonna 1991 syntyneet Luokka:Elävät henkilöt
Rod

Rod () on vanha pituusmitta. Alun perin yksi rod oli 20 jalkaa eli noin 6,1 metriä. Roomalaispohjaiseen mittajärjestelmään siirryttäessä vuonna 1066, rod muutettiin tarkoittamaan 16,5 jalan eli noin viiden metrin pituutta.Keskiaika - Keskiaikaiset mitat ==Katso myös== * Chain * Furlong ==Lähteet== Luokka:Pituusyksiköt
Chain

Chain on () on vanha pituusmitta (noin 20,12 metriä), joka jakaantui sataan renkaaseen (). Yksi chain oli 66 jalkaa tai 4 rodia. Kymmenen chainia muodosti yhden furlongin. Chainia käytettiin maanmittauksessa vaihtoehtona rodille.Keskiaika - Keskiaikaiset mitat == Katso myös == * Furlong * Rod == Lähteet == Luokka:Pituusyksiköt
Magda Linette

Magda Linette (s. 12. helmikuuta 1992 Poznań) on puolalainen tennispelaaja. Parhaimmillaan hän on ollut kaksinpelissä WTA-listan sijalla 55 helmikuussa 2018 ja nelinpelissä sijalla 95 heinäkuussa 2015. Hän on voittanut urallaan 11 ITF-turnausta kaksinpelissä ja kahdeksan nelinpelissä. Heinäkuussa 2013 Linette pääsi WTA-turnauksen välieriin Bakun turnauksessa. Välierässä hän hävisi Shahar Pe'erille. == Lähteet == == Aiheesta muualla == * * Luokka:Puolalaiset tennispelaajat Luokka:Vuonna 1992 syntyneet Luokka:Elävät henkilöt
Holiday (kappale)

Holiday on yhdysvaltalaisen poplaulajan Madonnan kappale hänen debyyttialbumiltaan Madonnalta. Sen julkaisi singlenä Sire Records 7. syyskuuta 1983 ja se ilmestyi myös remiksattuna vuoden 1987 You Can Dance -albumilla sekä vuoden 1990 The Immaculate Collection -albumilla. Kappale julkaistiin alkuperäisessä muodossaan myös artistin vuonna 2009 julkaistulla Celebration-kokoelma-albumilla. Curtis Hudson ja Lisa Stevens Pure Energystä sanoittivat kappaleen, ja sen luovutti Madonnalle hänen tuottajansa John ”Jellybean” Benitez, kun hän oli etsimässä Madonnan debyyttialbumille potentiaalista hittikappaletta. Kappaleen hyväksymisen jälkeen hän ja Jellybean työskentelivät sen parissa ja muuttivat sen sävellystä lisäämällä siihen kaverinsa Fred Zarrin esittämän pianosoolon. Kappaleesta tuli menestys, sillä se oli Madonnan ensimmäinen single, joka pääsi Billboard Hot 100 -listan kahdenkymmenen parhaan joukkoon. Se pääsi myös Billboardin tanssikappalelistan kärkeen ja oli maailmanlaajuinen menestys päästen kymmenen ja neljänkymmenen parhaan joukkoon monissa Euroopan maissa. Madonna on esittänyt ”Holidayn” monilla kiertueillaan, viimeksi MDNA Tourilla. Kappale on yleensä konsertin päätöskappaleena. Lukuisat artistit ovat julkaisseet kappaleesta cover- versioita, ja se on ollut myös monien television komediasarjojen kuten Will & Gracen soundtrackillä. ==Kappalelista== US / EU 7″ single * 1. "Holiday" (7″ Version/Edit) – 4:10 * 2. "I Know It" – 3:45 EU 12″ single * 1. "Holiday" (Album Version) – 6:07 * 2. "I Know It" – 3:45 UK 7″ single * 1. "Holiday" (7″ Version/Edit) – 4:10 * 2. "Think of Me" – 4:55 UK 12″ single * 1. "Holiday" (Album Version) – 6:07 * 2. "Think of Me" – 4:53 UK 7″ / 12″ picture disc / Cassette single (1991) * 1. "Holiday" (7″ Edit) – 4:10 * 2. "True Blue" (album version) – 4:17 UK 12″ single (1991) * 1. "Holiday" (album version) – 6:09 * 2. "Where's the Party" (You Can Dance remix edit) – 4:22 * 3. "Everybody" (You Can Dance remix edit) – 4:57 UK cassette / CD: The Holiday Collection (1991) * 1. "Holiday" (album version) – 6:09 * 2. "True Blue" (album version) – 4:17 * 3. "Who's That Girl" (album version) – 3:58 * 4. "Causing a Commotion" (Silver Screen Single Mix) – 4:06 Germany 12″ / CD / UK CD single (1995) * 1. "Holiday" – 6:07 * 2. "Lucky Star" – 5:37 ==Listasijoitukset== Chart (1983–84) Peak position Australia (Kent Music Report) 4 Belgia (VRT Top 30) 8 Kanada (RPM) 32 Hollanti (Dutch Top 40) 7 Ranska (SNEP) 37 Saksa (Media Control AG) 9 Irlanti (Irish Singles Chart) 2 Italia (FIMI) 22 Uusi-Seelanti (RIANZ) 7 Ruotsi (Sverigetopplistan) 20 Sveitsi (Swiss Music Charts) 18 Britannia (Britannian singlelista) 2 Yhdysvallat (Billboard Hot 100) 16 Yhdysvallat (Hot Dance Club Songs) 1 Yhdysvallat (Hot R&B;/Hip-Hop Songs) 25 ==Lähteet== Luokka:Vuoden 1983 kappaleet Luokka:Madonnan kappaleet
Barbara Winckelmann

Ulrika Barbara Winckelmann (o. s. von Wendt;Facta 2001, 18. osa, palsta 299. WSOY, 1986. 27\. marraskuuta 1920 Helsinki – 16. syyskuuta 2009 Porvoo) oli suomenruotsalainen kirjailija. Barbara Winckelmannin isä oli professori ja kansanedustaja Georg von Wendt. Hänen puolisonsa oli Oy Credit Ab:n toimitusjohtaja Erik Winckelmann. Winckelmann työskenteli mainospiirtäjänä ja asui Porvoon Emäsalossa. Hän oli Suomi-Filmin palveluksessa 1942–1947. Winckelmann julkaisi esikoisteoksensa, romaanin Farväl, Julie, vuonna 1961. Hänen tunnetuin teoksensa on viisiosainen Helsinkiin sijoittuva historiallinen romaanisarja (Din vredes dag, Bortom gryningen, Kejsarstaden, Stenslottet ja Stad i uppror), joka ilmestyi 1977–1986. Åke Lindman ohjasi romaanista Din vredes dag vuonna 1991 televisiosarjan Vihan päivät (Din vredes dag). Sarjan tapahtumat sijoittuvat pikkuvihan aikaiseen Helsinkiin. == Teoksia == * Farväl Julie : roman. Söderström, Helsingfors 1961 * Fyrspannet : roman. Söderström, Helsingfors 1963 * Minns du Caroline : roman. Söderström, Helsingfors 1965 * En dag i dina gårdar : roman. Söderström & Co, Helsingfors 1967 * Och en ljusnande framtid : roman. Söderström & Co, Helsingfors 1969 * Käpphelvetet : roman. Söderström & Co, Helsingfors 1971 * Mer än älska : roman. Söderström, Helsingfors 1973 * Och dagen kom : roman. Söderström, Helsingfors 1975 * Din vredes dag : roman. Söderström, Helsingfors 1977, 3. uppl. 1991 (suomeksi nimellä Sinun vihasi päivä. Gummerus 1979, 2. painos 1991 nimellä Vihan päivät) * Bortom gryningen : roman. Söderström, Helsingfors 1979 (suomeksi nimellä Sarastuksen tuolla puolen. Gummerus 1981) * Kejsarstaden : roman. Söderström, Helsingfors 1982 (suomeksi nimellä Keisarin kaupunki. Gummerus 1983) * Stenslottet : roman. Söderström, Helsingfors 1984 (suomeksi nimellä Kivilinna. Gummerus 1985) * Stad i uppror : roman. Söderström, Helsingfors 1986 (suomeksi nimellä Kaupunki kapinassa. Gummerus 1987) * Fyrtio vintrars snö : roman. Söderström, Helsingfors 1989 * Krona av järn : roman. Söderström, Helsingfors 1992 * Det är bara ett hus : roman. Söderström, Helsingfors 1995 * Ske min vilja : roman. Söderström, Helsingfors 1998 == Lähteet == * Itä- Uudenmaan maakuntakirjailijat: Barbara Winckelmann * Kuka kukin on 1978, s. 1097 Runeberg.org === Viitteet === == Aiheesta muualla == * Ylen Elävä arkisto : Näytteitä Din vredes dag tv-sarjasta Luokka:Suomenruotsalaiset kirjailijat Luokka:Vuonna 1920 syntyneet Luokka:Vuonna 2009 kuolleet
Tadeja Majerič

Tadeja Majerič (s. 31. elokuuta 1990 Maribor) on slovenialainen tennispelaaja. Parhaimmillaan hän on ollut kaksinpelissä WTA-listan sijalla 111 marraskuussa 2013. Hän on voittanut urallaan kuusi ITF-turnausta kaksinpelissä ja yhden nelinpelissä. Heinäkuussa 2013 Majerič pääsi WTA-turnauksen puolivälieriin Bakun turnauksessa. Puolivälierässä hän hävisi Shahar Pe'erille. Tammikuussa 2014 Konjuh osallistui ensimmäisen kerran Grand Slam -turnauksen pääsarjaan Australian avoimissa, jossa hän hävisi kuitenkin avauskierroksen ottelunsa. == Lähteet == == Aiheesta muualla == * * Luokka:Slovenialaiset tennispelaajat Luokka:Vuonna 1990 syntyneet Luokka:Elävät henkilöt
Gazelle

Gazelle tarkoittaa seuraavia asioita: *Gazellen niemimaa, niemimaa Papua Uudessa-Guineassa *Aérospatiale Gazelle, ranskalaisen Aérospatialen valmistama helikopteri *Gazelle FRV, Zimbabwen asevoimien tiedusteluajoneuvo *operaatio Gazelle, Israelin asevoimien operaatio Yom Kippur -sodassa *ABM-3 Gazelle, Naton raportointinimi Neuvostoliiton ballististen ohjusten torjuntaohjukselle 53T6 *Gazelle Force, Itä-Afrikassa toiminut kenraali Sir Frank Messervyn pataljoonan kokoinen taisteluosasto toisessa maailmansodassa *Singer Gazelle, automalli. ;Saksan keisarikunnan laivasto ja sen edeltäjät *SMS Gazelle, Preussin laivaston potkurikorvetti *SMS Gazelle (1859), Arcona-luokan potkurifregatti *Gazelle-luokka, risteilijäluokka *SMS Gazelle (1898), Gazelle-luokan kevyt risteilijä. ;Yhdysvaltain laivasto *USS Gazelle (1863), siipiratashöyrylaiva *USS Gazelle (BAM-17), lend-lease alus *USS Gazelle (IX-116), aputankkeri.
Coll

Coll on muun muassa seuraavien henkilöiden sukunimi: * Aristide Cavaillé-Coll (1811–1899), ranskalainen urkujenrakentaja * Mickey Coll (s. 1951), puertoricolainen koripalloilija * Salvador Cristau Coll (s. 1950), espanjalainen katolinen piispa
Kurt West

Kurt West (25. heinäkuuta 1923 – 22. syyskuuta 2007 Pietarsaari) oli suomenruotsalainen sotakirjailija. West palveli jatkosodan aikana JR 61:ssa ensin Syvärillä 1942–1944 ja sitten kesällä 1944 Karjalankannaksella jossa hän osallistui muun muassa Tienhaaran taisteluun. == Teoksia == *Vi slogs och blödde : ung finlandssvensk soldat i JR 61 ; bearbetning Gun Khattab. Sahlgren, Otalampi 2002, 3. uppl 2003 ISBN 951-9016-24-4 *Från liten pojk' till grånad veteran : den forne krigaren från JR 61 minns och berättar ; bearbetning Gun Khattab. Kurt West, Esse 2006 ISBN 952-92-1011-6 == Lähteet == * Ruotsinkielisen Wikipedian artikkeli Kurt Westistä Luokka:Suomalaiset sotakirjailijat Luokka:Vuonna 1923 syntyneet Luokka:Vuonna 2007 kuolleet
Abergelen onnettomuus

Abergelen onnettomuus oli junaonnettomuus, joka sattui 20. elokuuta 1868 lähellä Walesin Abergeleä. Se oli Ison-Britannian ensimmäinen vakava raideonnettomuus. Onnettomuudessa kuoli 33 ihmistä.Chris McNab, "Maailman pahimmat historialliset katastrofit", 2005, Amber Books, sivu 168-169 == Tapahtumien kulku ja seuraukset == London & North Western -yhtiön The Irish Mail -postijuna lähti Lontoon Eustonin asemalta kello 7.30 kohti Luoteis- Walesin Holyheadia. Otettuaan muutaman matkustajavaunun Chesteristä sillä oli mukanaan neljä ensimmäisen ja toisen luokan vaunua matkustajille, ja kaksi postivaunua kuljetettaville posteille ja postityöntekijöille. Junan oli tarkoitus jättää matkustajat ja posti kuljettavaksi Holyhead-lautalla meren yli. Kuljettajana toimi Arthur Thompson. Samalla Llanddulasissa pääraiteelta järjestettiin rahtijunan vaunuja uudelleen pistoraiteelle. Jarruvaunu piti pääraiteelle väliaikaisesti jätettyjä vaunuja paikallaan jyrkällä rinteellä. Kahdessa vaunussa oli 50 tynnyriä petrolia. Pistoraiteelle sijoitetut vaunut kuitenkin lähtivät liikkeelle osuen pääraiteen vaunuihin saaden jarruvaunun luiskahtamaan paikoiltaan ja pääraiteen vaunut vierimään mäkeä alas. Postijunan kuljettaja ei saanut varoitusta lähestyvistä vaunuista, koska Abergelen ja Llanddulasin väliltä puuttui sähkölennätinyhteys. Kuljettaja ei voinut myöskään nähdä niitä mutkikkaan rantavallin takia. Huomattuaan ne hän yritti peruutusvaihteella välttää vakavan onnettomuuden. Noin kello 12.50 vaunut ja juna törmäsivät toisiinsa, ja rahtivaunujen petroli räjähti. Lähellä olleen louhoksen työntekijät yrittivät sammuttaa syntynyttä tulipaloa merivedellä. 33 ihmistä kuoli törmäyksessä ja tulipalossa, mutta heistä vain kolme kyettiin tunnistamaan liekkien aiheuttamien vaurioiden jälkeen. Tapahtumien seurauksena Ison-Britannian kauppaministeriö asetti lukuisia uusia turvallisuustoimenpiteitä. Pakolliseksi tulivat muun muassa sähkölennätinyhteydet asemien välille. == Lähteet == * === Viitteet === Luokka:Onnettomuudet Walesissa Luokka:Junaonnettomuudet Yhdistyneessä kuningaskunnassa Luokka:1800-luvun junaonnettomuudet Luokka:Vuoden 1868 onnettomuudet Luokka:Conwy (county borough)
Alexander Hacks

Alexander Hacks (n. 1705 Turku – 1. kesäkuuta 1740 Turku) oli suomalainen asianajaja ja ruotsin kielellä kirjoittanut runoilija. Hacksin vanhemmat olivat tulliylitarkastaja Johan Hacks (k. 1735) ja hänen toinen puolisonsa Margareta Wärdh. Hacks pääsi ylioppilaaksi 1722. Hän toimi Turun hovioikeudessa auskultanttina ja asianajajana. Hacks kirjoitti ruotsin kielellä tilapäisrunoutta. Näissä runoissaan hän kuvasi humoristiseen sävyyn tunnettuja turkulaisia käyttäen parodioivaa suomen ja ruotsin sekakieltä. Runoja julkaistiin kahdessa kokoelmassa vuosina 1732 ja 1735 nimellä Eskolagubbens visor. Runot olivat hyvin suosittuja Suomessa ja niistä otettiin uusi painos vielä 1887. Hacks oli naimisissa vuodesta 1739 Margareta Helena Rosenmüllerin kanssa. == Lähteet == * Luettu 31.7.2013. * Hakusana Alexander Hacks Nordisk familjebok-tietosanakirjassa == Aiheesta muualla == * SKS Biografiakeskus : Hacks, Alexander (k. 1740) *Eskolagubbens visor 1 *Eskolagubbens visor 2 Luokka:Suomenruotsalaiset kirjailijat Luokka:Suomalaiset asianajajat Luokka:Vuonna 1705 syntyneet Luokka:Vuonna 1740 kuolleet
Hadash

Hadash (), lyhenne koko nimestä Demokraattinen rintama rauhan ja tasa-arvon puolesta (; ) on israelilainen vihervasemmistolainen puolue. Hadashin sisällä toimii itsenäisenä organisaationa vuonna 1965 perustettu Israelin kommunistinen puolue Maki. Vuonna 1977 perustetulla puolueella on neljä paikkaa maan parlamentissa Knessetissä: Ayman Odeh, Aida Touma-Suleiman, Ofer Cassif ja Youssef Atauna. Luokka:Israelin puolueet Luokka:Sosialistiset puolueet
Alleenit

Alleenit ovat orgaanisia yhdisteitä, joissa yhdestä hiiliatomista lähtee kaksi kaksoissidosta kahteen muuhun hiiliatomiin. Alleenit ovat täten dieenejä, joiden kaksoisidos on kumuloitunut. Yksinkertaisinta alleenia propadieeniä kutsutaan usein alleeniksi. ==Rakenne ja ominaisuudet== Alleenien keskimmäinen hiiliatomi on sp-hybridisoitunut ja sen viereiset terminaaliset hiiliatomit ovat sp2-hybridisoituneita. Keskimmäisestä hiiliatomista lähtee kaksi π- ja kaksi σ-sidosta. Nämä π-sidokset ovat kohtisuorassa toisiaan vastaan ja kumpikin näistä sidoksista yhdistyy vierekkäisten hiilatomien p-orbitaalien kanssa. Tämä pakottaa terminaalisten hiiliatomien p-orbitaalit kohtisuoraan asemaan toisiaan vastaan. Tämän vuoksi, jos kummankin terminaalisen hiiliatomin substituentit ovat erilaisia, ei yhdisteellä ole symmetriatasoa ja tällaiset alleenit ovat optisesti aktiivisia. ==Synteesi ja reaktioita== Alleeneja voidaan valmistaa usealla tavalla. Syklopropylideenit reagoivat organolitiumyhdisteiden kanssa, siten, että niiden rengasrakenne avautuu ja muodostuu alleeneja. Muita tapoja valmistaa alleeneja ovat propargyylihalidien reaktio Grignardin reagenssien tai organokupraattien kanssa, organometalliyhdisteiden ja prapargyyliestereiden välisellä reaktiolla tai fosfoniumylidien ja hiilidioksidin välisellä reaktiolla. Yksi yleisesti käytetty tapa on myös 2,3-dihaloalk-1-eenien dehalogenointi sinkin avulla. Alleeneille tapahtuu elektrofiilien additioreaktioita. Esimerkiksi vetyhalogenidien reaktioissa voisi protonoitua, joko keskimmäinen sp- hybridisoitunut hiili, mikä johtaisia allyyliseen karbokationiin, tai jompikumpi sp2-hybridisoituineista hiiliatomeista, mikä johtaa vinyyliseen karbokationiin. Vinyylistä karbokationia stabiloi resonanssi, minkä vuoksi elektrofiilisessä additiossa ensimmäisessä vaiheessa protonoituu sp2-hybridisoitunut hiili ja elektrofiili liittyy sp-hybridisoituneeseen hiileen. Näin reagoivat vetyhalogenidien lisäksi myös muun muassa elohopea(II)suolat, jolloin muodostuu organoelohopeayhdisteitä ja happojen vesiliuokset, jolloin muodostuu ketoneja. Alleenit voidaan pelkistää alkaaneiksi. Jos pelkistimenä käytetään natriumin ammoniakkiliuosta, di- isobutyylialumiinihydridiä tai vedytystä Wilkinsonin katalyyttiä käyttämällä pelkistyy vain toinen kaksoissidoksista ja muodostuu alkeeneja. Siirtymämetallikatalysoidut alleenien reaktiot hiilidioksidin kanssa johtavat hyödyllisiin akryylihappojohdannaisiin tai laktoneihin.Zhen-Zhen Yang, Liang- Nian He, An-Hua Liu & Yu-Nong Li :Catalytic Fixation of Carbon Dioxide Into Fuel and Chemicals, Kirk-Othmer Encyclopedia of Chemical Technology, John Wiley & Sons, New York, 2012. Viitattu 31.07.2013 ==Lähteet== == Aiheesta muualla == Luokka:Alkeenit
Elysium (elokuva)

Elysium on vuonna 2013 ensi-iltansa saanut tieteiselokuva, jonka on ohjannut Neill Blomkamp. Elokuvan pääosissa ovat Matt Damon ja Jodie Foster. ==Juoni== Elokuva sijoittuu vuoteen 2154, jolloin Maa on ylikansoitettu ja pahoin saastunut. Rikas eliitti asuu Maata kiertävällä Elysium-avaruusasemalla, mutta köyhä enemmistö asuu kurjuudessa Maan päällä. Maxin (Matt Damon) jouduttua säteilyonnettomuuteen työpaikallaan hänellä on elinaikaa jäljellä vähän. Ainoa parannuskeino on Elysiumissa, jonne Max päättää pyrkiä keinolla millä tahansa. Maxin täytyy hankkia data, jolla rikollispomo saisi käsiinsä erään tehtailijan omaisuuden. Taloustiedon sijasta kyse onkin datasta, jolla Elysiumin turvallisuuspäällikkö (Jodie Foster) pyrkii kaappaamaan vallan. == Näyttelijät == ==Lähteet== ==Aiheesta muualla== * * Elysium Rotten Tomatoesissa * Elysium Metacriticissä ===Arvostelut=== * Luokka:Vuoden 2013 yhdysvaltalaiset elokuvat Luokka:Yhdysvaltalaiset tieteiselokuvat Luokka:Yhdysvaltalaiset toimintaelokuvat Luokka:Dystopiaelokuvat Luokka:Elokuvat köyhyydestä Luokka:Elokuvat terveydenhoidosta
Marjaana Väre

Marjaana Väre (s. 10. tammikuuta 1967 Helsinki) on suomalainen vammaisurheilija, joka on kilpaillut alaraaja-amputoitujen kilpailuluokissa. Hän on osallistunut neljä kertaa paralympialaisiin. Paras saavutus Barcelonassa 1992 oli neljäs sija 400 metrin vapaauinnissa luokassa S9. Atlantassa 1996 paras sijoitus oli kahdeksas 100 metrin rintauinnissa luokassa SB8. Väre voitti kultaa naisten keihäänheiton F42-46 -luokassa Ateenan kisoissa 2004. Samoissa kisoissa hän osallistui kiekonheittoon ollen 12. Pekingin kisoissa 2008 hän tuli keihäänheitossa yhdeksänneksi. == Lähteet == Luokka:Suomalaiset paralympiavoittajat Luokka:Suomalaiset vammaisurheilijat Luokka:Suomalaiset keihäänheittäjät Luokka:Amputoidut urheilijat Luokka:Suomalaiset amputoidut henkilöt Luokka:Vuonna 1967 syntyneet Luokka:Elävät henkilöt
Gabbar Singh

Gabbar Singh () on vuonna 2012 ilmestynyt Harish Shankarin ohjaama intialainen toimintaelokuva. Elokuvan pääosarooleissa esiintyvät Pawan Kalyan ja Shruti Haasan. Gabbar Singh on telugunkielinen versiointi vuoden 2010 hindinkielisestä elokuvasta Dabangg. Elokuvan musiikin on säveltänyt Devi Sri Prasad. == Rooleissa == == Vastaanotto == Gabbar Singh oli taloudellinen menestys ja se rikkoi joitakin Magadheeran (2009) asettamia telugunkielisen elokuvateollisuuden ennätyksiä. Elokuva sai telugunkielisten elokuvien sarjassa kolme Filmfare Awards South -palkintoa: parhaasta miespääosasta (Pawan Kalyan), parhaasta musiikista (Devi Sri Prasad) ja parhaasta mieslaulajasta (Vaddepalli Srinivas kappaleessa ”Pilla”). == Musiikki == Elokuvan musiikin on säveltänyt Devi Sri Prasad. Soundtrack-albumi julkaistiin 15. huhtikuuta 2012 Hyderabadissa järjestetyssä julkaisutilaisuudessa. == Jatko-osa == Elokuvan jatko-osa Sardaar Gabbar Singh ilmestyy huhtikuussa 2016. == Lähteet == == Aiheesta muualla == * Luokka:Vuoden 2012 intialaiset elokuvat Luokka:Intialaiset uudelleenfilmatisoinnit Luokka:Telugunkieliset elokuvat Luokka:Intialaiset toimintaelokuvat
Arena Corinthians

Arena Corinthians on jalkapallostadion São Paulon kaupungissa. Areena valmistui vuonna 2014. Stadion oli yksi jalkapallon vuoden 2014 MM-kilpailujen ottelupaikoista, ja siellä pelattiin muun muassa turnauksen avausottelu. Maailmanmestaruuskisojen jälkeen jalkapalloseura Corinthians pelaa kotiottelunsa siellä. ==Lähteet== == Aiheesta muualla == Luokka:Brasilian jalkapallostadionit Luokka:Jalkapallon maailmanmestaruuskilpailut 2014 Luokka:São Paulon rakennukset ja rakennelmat Luokka:São Paulon urheilu
Uimahyppyjen Euroopan-mestaruuskilpailut 2013

Uimahyppyjen Euroopan-mestaruuskilpailut järjestettiin vuonna 2013 kolmannen kerran itsenäisinä kilpailuina. Kilpailut käytiin Saksan Rostockissa 18.–23. kesäkuuta. Kilpailujen järjestäjänä toimi Euroopan uimaliitto LEN ja niihin osallistui sata urheilijaa 19 maasta. Kisojen mitalitilaston voitti ensimmäistä kertaa Ukraina neljällä kullalla, yhdellä hopealla ja kahdella pronssilla. Eniten mitaleita keräsi Venäjä. == Mitalistit == Tulokset: Laji Kultaa Kultaa Hopeaa Hopeaa Pronssia Pronssia Miehet Miehet Miehet Miehet Miehet Miehet Miehet 1 m ponnahduslauta Illja Kvaša 467,75 Martin Wolfram 414,75 Oliver Homuth 414,45 3 m ponnahduslauta Ilja Zaharov 502,90 Jevgeni Kuznetsov 471,55 Patrick Hausding 428,70 10 m kerroshypyt Oleksandr Bondar 521,45 Patrick Hausding 514,65 Viktor Minibajev 500,35 3 m ponnahduslaudan parikilpailu Jevgeni Kuznetsov Ilja Zaharov 460,44 Stephan Feck Patrick Hausding 431,58 Oleksandr Horškovozov Oleh Kolodi 422,52 10 m kerroshyppyjen parikilpailu Patrick Hausding Sascha Klein 463,20 Viktor Minibajev Artjom Tšesakov 458,76 Oleksandr Horškovozov Dmytro Meženskyi 436,86 Naiset Naiset Naiset Naiset Naiset Naiset Naiset 1 m ponnahduslauta Tania Cagnotto 301,20 Nadežda Bažina 274,35 Marija Poljakova 273,90 3 m ponnahduslauta Tina Punzel 336,70 Tania Cagnotto 331,85 Nadežda Bažina 326,10 10 m kerroshypyt Julija Prokoptšuk 373,30 Julija Koltunova 371,10 Maria Kurjo 323,00 3 m ponnahduslaudan parikilpailu Tania Cagnotto Francesca Dallapè 324,30 Olena Fedorova Hanna Pysmenska 300,60 Alicia Blagg Rebecca Gallantree 292,17 10 m kerroshyppyjen parikilpailu Natalja Gontšarova Julija Koltunova 315,66 Sarah Barrow Tonia Couch 306,24 Maria Kurjo Julia Stolle 299,16 Sekajoukkueet Sekajoukkueet Sekajoukkueet Sekajoukkueet Sekajoukkueet Sekajoukkueet Sekajoukkueet Joukkuekilpailu Oleksandr Bondar Julija Prokoptšuk 413,20 Sascha Klein Tina Punzel 384,00 Jevgeni Kuznetsov Julija Koltunova 348,10 == Mitalitaulukko == Isäntämaa 1 4 1 2 7 2 3 4 4 11 3 2 4 4 10 4 2 1 0 3 5 0 1 1 2 Yhteensä Yhteensä 11 11 11 33 == Lähteet == == Aiheesta muualla == *Kisojen virallinen sivusto Euroopan Luokka:Vuoden 2013 urheilu Luokka:Saksan uinti Luokka:Rostock
Panttivanki (elokuva)

Panttivanki voi tarkoittaa seuraavia elokuvia: *Panttivanki (A Man Alone), yhdysvaltalainen elokuva vuodelta 1955 *Panttivanki (Die Geisel), saksalainen elokuva vuodelta 1982 *Panttivanki (Hostage), yhdysvaltalainen elokuva vuodelta 1986 *Panttivanki (Hostage), brittiläis-yhdysvaltalainen elokuva vuodelta 1992 *Panttivanki (Hostage), yhdysvaltalainen elokuva vuodelta 2005 *Suloinen panttivanki (Sweet Hostage), vuoden 1976 elokuva
Ukkokukkajäärä

Ukkokukkajäärä (Macroleptura thoracica) on harvinainen sarvijääriin kuuluva kovakuoriaislaji. Suomen lajiston kansallisessa uhanalaisarvioinnissa 2010 se on luokiteltu äärimmäisen uhanalaiseksi (CR)Esko Hyvärinen, Ilpo Mannerkoski, Tom Clayhills, Eero Helve, Seppo Karjalainen, Erkki Laurinharju, Petri Martikainen, Jaakko Mattila, Jyrki Muona, Mikko Pentinsaari, Pertti Rassi, Ilpo Rutanen, Juha Salokannel, Juha Siitonen & Hans Silfverberg 2010. Kovakuoriaiset. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s. 572. == Koko ja ulkonäkö == Ukkokukkajäärä on rotevarakenteinen ja 18-27 mm:n pituudellaan kookas sarvijäärälaji. Sukupuolet eroavat ulkonäöltään toisistaan. Pää ja tuntosarvet ovat molemmilla sukupuolilla mustat ja etuselkä rusehtavan punainen. Etuselän etu- ja takareunassa on ohut, musta reunus ja sen takanurkat ovat terävät. Koiraalla peitinsiivet ovat rusehtavan punaiset, mutta naaraalla täysin mustat. s. 162-163Longhorn Beetles (Cerambycidae) of the West Palearctic Region Lajin koiras muistuttaa paljon rusokukkajäärän (Anoplodera rubra) naarasta. Naarasta ei voi sekoittaa muihin suomalaisiin lajeihin. == Levinneisyys == Eurooppalaisittain ukkokukkajäärä on varsin itäinen laji. Levinneisyysalueen länsireuna ulottuu Etelä-Suomesta Baltian kautta Puolan Białowiezan metsään ja paikoin Balkanille. Suomessa ukkokukkajäärästä on useita 1800-luvulla tehtyjä havaintoja Etelä-Suomesta, mutta viimeisin havainto on Mäntsälästä vuodelta 1986. Itäisimmillään lajia tavataan Koreasta ja Japanista. Nykyisin Suomea lähimmät vakituiset esiintymisalueet löytyvät Virosta sekä Venäjän Karjalassa Kivatsun luonnonpuistosta. == Elinympäristö ja elintavat == Lajin elintavat tunnetaan varsin heikosti, eikä suomalaisten yksilöiden löytöpaikoista ole erityisemmin tietoa. Esiintymispaikan tulee olla vanha metsä, jossa on paljon vanhoja, kuolleita tai kuolevia haapoja. Ulkomailla kuoriaiset elävät luultavasti toukkien elinpaikkoina toimivien tukevien, pystyynkuolleiden puiden rungoilla käyden satunnaisesti kukilla. Pohjois-Euroopassa toukkien ravintopuu on haapa, mutta etelämpänä pääravintokasvi on pyökki ja lajia on tavattu myös muilta lehtipuilta. Toukkakehitys kestää kolmesta neljään vuotta. Todennäköisesti toukan syömäjälki on vain muutaman senttimetrin syvyydessä puun pituussuuntaan koverrettu käytävä. Jopa senttimetrin läpimittainen ulostuloaukko on samantapainen kuin haavantuhoojalla (Lamellocossus terebra), mutta jääräntoukkien käytävät ovat puupurun täyttämiä, toisin kuin haavantuhoojan puhtaat käytävät. Suomessa ukkokukkajäärä on kahdessa viimeisimmässä uhanalaisluokituksessa vuosilta 2000 ja 2010 luokiteltu äärimmäisen uhanalaiseksi, mutta todellisuudessa se saattaa olla jo hävinnyt. == Lähteet == == Aiheesta muualla == *Laji.fi: Ukkokukkajäärä (Macroleptura thoracica) *iNaturalist: Ukkokukkajäärä (Macroleptura thoracica) *Global Biodiversity Information Facility (GBIF): Macroleptura thoracica *University of Michigan, Animal Diversity Web (ADW): Macroleptura thoracica Luokka:Sarvijäärät